b'\n_START_ARTICLE_\nBrane Mozeti\xc4\x8d\n_START_SECTION_\nDelo\n_START_PARAGRAPH_\nMozeti\xc4\x8d pi\xc5\xa1e pesmi, prozo, esejistiko in prevaja. Mozeti\xc4\x8deva poezija je pisana v postmodernisti\xc4\x8dnem duhu in z zna\xc4\x8dilnim osebnim, tudi homoeroti\xc4\x8dnim nabojem (Modrina dotika, Zaklinjanja, Mre\xc5\xbea, Obsedenost/Obsession, Pesmi za umrlimi sanjami, Banalije, \xc5\xa0e banalije). Homoeroti\xc4\x8dno tematiko in gejevsko okolje Mozeti\xc4\x8d tematizira tudi v svojih proznih delih, npr. v zbirki kratkih zgodb Pasijon. Objavil je \xc5\xa1e ljubezenski roman Angeli, prvi slovenski rejverski roman Zgubljena zgodba in uredil ve\xc4\x8d zbirk homoeroti\xc4\x8dne literature (Drobci stekla v ustih, 1989, Modra svetloba, 1990). Njegova dela so bila prevedena v \xc5\xa1tevilne tuje jezike, npr. angle\xc5\xa1\xc4\x8dino, \xc5\xa1pan\xc5\xa1\xc4\x8dino, franco\xc5\xa1\xc4\x8dino idr. Za svoje delo je prejel \xc5\xa1tevilne nagrade, med njimi leta 2003 Jenkovo nagrado.'